CELEX: 32014D0448
Language: fi
Date: 2014-07-08 00:00:00
Title: 2014/448/EU: Komission täytäntöönpanopäätös, annettu 8 päivänä heinäkuuta 2014 , täytäntöönpanopäätöksen 2014/178/EU muuttamisesta siltä osin kuin on kyse afrikkalaisesta sikarutosta Latviassa (tiedoksiannettu numerolla C(2014) 4925)  ETA:n kannalta merkityksellinen teksti

10.7.2014   
            
            
               FI
            
            
               Euroopan unionin virallinen lehti
            
            
               L 201/31
            
         KOMISSION TÄYTÄNTÖÖNPANOPÄÄTÖS,
   annettu 8 päivänä heinäkuuta 2014,
   täytäntöönpanopäätöksen 2014/178/EU muuttamisesta siltä osin kuin on kyse afrikkalaisesta sikarutosta Latviassa
   
      
         (tiedoksiannettu numerolla C(2014) 4925)
      
   
   (ETA:n kannalta merkityksellinen teksti)
   
      (2014/448/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (3) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Neuvoston direktiivissä 2002/60/EY (4) vahvistetaan unionin vähimmäistoimenpiteet afrikkalaisen sikaruton torjumiseksi, mukaan luettuina toimenpiteet, jotka on toteutettava afrikkalaisen sikaruton taudinpurkauksen yhteydessä etenkin silloin, kun luonnonvaraisissa sioissa epäillään tai vahvistetaan afrikkalaisen sikaruton tapauksia.
            
         
               (2)
            
            
               Komission täytäntöönpanopäätös 2014/178/EU (5) hyväksyttiin, kun afrikkalaista sikaruttoa esiintyi tietyissä jäsenvaltioissa. Päätöksen liitteessä määritetään ja luetellaan rajoitettuja alueita, jotka on erotettu toisistaan epidemiologisen tilanteen aiheuttaman riskitason mukaan. Siinä myös vahvistetaan eläinten terveyttä koskevat säännöt, joita sovelletaan asianomaisista jäsenvaltioista peräisin olevien sikojen ja tiettyjen sioista saatavien tuotteiden kuljettamiseen, lähettämiseen ja merkitsemiseen, jotta estetään kyseisen taudin leviäminen unionin muille alueille.
            
         
               (3)
            
            
               Latvia ilmoitti 26 päivänä kesäkuuta 2014 afrikkalaisen sikaruton tapauksista villisioissa, mikä johtui afrikkalaisen sikaruton viruksen kulkeutumisesta naapureina olevista kolmansista maista, joissa tautia esiintyy. Samalla alueella ilmoitettiin myös viruksen esiintymisestä kahdella alhaisen bioturvallisuustason pienellä tilalla. Nämä taudinpurkaukset ja villisioissa esiintyneet tapaukset unionin ulkorajan läheisyydessä on otettava huomioon arvioitaessa tämänhetkisen epidemiologisen tilanteen edustamaa riskiä. Jotta torjuntatoimenpiteet voidaan kohdentaa ja estää taudin leviäminen ja jotta vältetään tarpeettomat häiriöt unionin sisäisessä kaupassa ja perusteettomien esteiden asettaminen kaupalle kolmansissa maissa, on laadittava kiireellisesti unionin luettelo Latviassa sijaitsevista alueista, joilla tartuntoja esiintyy, taudin unionille aiheuttaman riskin perusteella ja yhteistyössä kyseisen jäsenvaltion kanssa.
            
         
               (4)
            
            
               Sen vuoksi on tarpeen muuttaa täytäntöönpanopäätöstä 2014/178/EU, jotta sen liitteessä olevaan I ja II osaan voidaan sisällyttää Latvian asianomaiset alueet.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätöksen 2014/178/EU liite tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä heinäkuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  EYVL L 18, 23.1.2003, s. 11.
   
      (4)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
   
      (5)  Komission täytäntöönpanopäätös 2014/178/EU, annettu 27 päivänä maaliskuuta 2014, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa (EUVL L 95, 29.3.2014, s. 47).
   
      LIITE
      Muutetaan täytäntöönpanopäätöksen 2014/178/EU liite seuraavasti:
      
                  1)
               
               
                  Lisätään I osaan kohta seuraavasti:
                  ”3.   Latvia
                  
                  Seuraavat Latvian alueet:
                  
                               
                           
                           
                              Rēzeknesin kunnassa seuraavat alueet: Stoļerovas, Griškānu, Čornajas, Lūznavas, Maltas, Feimaņu, Silmalas ja Ozolaines.
                           
                        
                               
                           
                           
                              Riebiņin kunnassa seuraavat alueet: Riebiņu, Rušonas ja Silajāņu.
                           
                        
                               
                           
                           
                              Preiļin kunnassa seuraavat alueet: Pelēču, Preiļu ja Aizkalnes.
                           
                        
                               
                           
                           
                              Ludzan kunnassa seuraavat alueet: Cirmas, Pureņu, Ņukšu, Isnaudas, Pildas, Nirzas ja Briģu.
                           
                        
                               
                           
                           
                              Zilupen kunnassa seuraavat alueet: Lauderu ja Zaļesjes.
                           
                        
                               
                           
                           
                              Daugavpilsin kunnassa seuraavat alueet: Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores ja Maļinovas.
                           
                        
                               
                           
                           
                              Ciblasin kunta kokonaan.”
                           
                        
            
                  2)
               
               
                  Lisätään II osaan kohta seuraavasti:
                  ”3.   Latvia
                  
                  Seuraavat Latvian alueet:
                  
                               
                           
                           
                              Rēzeknesin kunnassa seuraavat alueet: Pušas, Mākoņkalna ja Kaunatas.
                           
                        
                               
                           
                           
                              Dagdasin kunta kokonaan.
                           
                        
                               
                           
                           
                              Aglonasin kunnassa seuraavat alueet: Šķeltovas, Grāveru ja Kastuļinas.
                           
                        
                               
                           
                           
                              Krāslavasin kunta kokonaan.
                           
                        
                               
                           
                           
                              Ludzan kunnassa seuraavat alueet: Rundēnu ja Istras.
                           
                        
                               
                           
                           
                              Zilupen kunnassa seuraava alue: Pasienas.”